Kauksi

Kauksi (tysk Kauks) er en liten landsby (estisk: küla) i det estiske fylke Ida-Viru. Den ligger i landkommunen Iisaku. Kauksi har 59 innbyggere (pr 1. januar 2006). Den ligger ved nordre bredd av Estlands største innsjø, Peipus (Peipsi järv).

Kauksi ble første gang nevnt i 1543 i et gammelt historisk dokument. I 1732 tilhørte landsbyen landgodset  Maidla. På 1700-tallet ble et eget gods etablert rett ved Peipus og i selve Kauksi. Det var eid av den  russiske adelsmann Michailo Rudneff. Godset hadde en egen havn med fergeforbindelse til Tartu.

Kauksi er et yndet turistmål om sommeren. Stedet ligger én km fra riksveien mellom Tartu og Jõhvi. Herfra løper en nesten ubrutt sandstrand langs Peipus' bredder helt til  Vasknarva. Luft- og vanntemperaturene er i gjennomsnitt høyere enn ved noen annen estisk badestrand. I 1961 ble det åpnet et turistsentrum i Kauksi.

Referanser

Eksterne lenker 
 Utførlig beskrivelse (estisk)
 Turisme i Kauksi (estisk, engelsk, tysk, russisk)

Byer i Estland
Ida-Viru fylke